ויוה

ויוה הוא ערוץ טלוויזיה ישראלי בבעלות של דורי מדיה דרסט. ערוץ ויוה החל את שידוריו ב-25 באפריל 1999 ומשודר ב-HOT, NEXT TV, YES, +STING, פרטנר TV, סלקום tv, ו-FreeTV. הערוץ משדר טלנובלות בשפות ספרדית, קוריאנית, עברית, פורטוגזית וטורקית, בליווי כתוביות בעברית. בעקבות האהדה הרבה לה זכו הטלנובלות המשודרות בערוץ בקרב צופיה, בשנת 2000 נערך בערוץ "טקס ויוה 2000", בהנחיית גבריאל קוראדו, שבמהלכו הוזמנו כוכבי הטלנובלות לישראל, והוענקו להם גביעים על תפקידם בטלנובלות שהשתתפו בהן לפי קטגוריות שונות, כגון "פרס לשחקנית הטובה ביותר", שזכתה נטליה אוריירו, "פרס לשחקן הטוב ביותר", שזכה פקונדו ארנה, ו"פרס לטלנובלה הטובה ביותר", שזכתה "בובה פראית", וכן הלאה. בנוסף לטלנובלות המשודרות בערוץ, הערוץ הפיק גם מספר תוכניות מקור. בשנת 2000 שודר השעשועון "מלכת הלבבות", שבו נדרשו המשתתפות בו לענות על שאלות ידע בנושא הטלנובלות המשודרות בערוץ. באפריל 2000 יצא לאור לראשונה "ויוה פלוס", ירחון שהוקדש לטלנובלות ואופרות סבון, והודפס בשיתוף פעולה בין ערוץ ויוה וידיעות תקשורת. הירחון נסגר ביוני 2013, לאחר 13 שנות פעילות ו-159 גיליונות. בשנת 2001 העלה ערוץ ויוה את הטלנובלה העברית הראשונה, "לגעת באושר", שהופקה במיוחד לערוץ ובהזמנתו. הסדרה זכתה לאחוזי צפייה גבוהים ופגעה אף ברייטינג של מהדורות חדשות ערוץ 2. בשנת 2004 הפיק הערוץ תוכנית מקור נוספת בשם "ויוה אל אספניול", שבה השחקן גוסטבו ברמודס (אנ') לימד את צופי הערוץ להגות מילים בספרדית. בהמשך החל הערוץ לשדר ולהפיק את התוכנית "ויוה פלוס מגזין tv", שהייתה סדרת ראיונות עם כוכבי הטלנובלות. בשנת 2007 החל הערוץ לשדר טלנובלות מקוריאה, כשהראשונה מביניהן הייתה הטלנובלה "סאם סון המתוקה", וכן בשנת 2011 החלו בערוץ לשדר טלנובלות מטורקיה, הראשונה מביניהן הייתה הטלנובלה "מנקשה וחליל". מדצמבר 2013 עד יולי 2014 שודרה בערוץ ויוה הטלנובלה הישראלית "אניגמה", שהיא הפקת מקור של הערוץ, בשיתוף עם חברת yes. בשנת 2014 החליטו קברניטי הערוץ שבערוץ ויוה ישודרו רק טלנובלות לטיניות ואילו "ויוה פלוס" ישמש כערוץ בין-לאומי שישדר במגוון שפות כמו טורקית וקוריאנית. החל מחודש יולי 2015 הערוצים "ויוה" ו"ויוה פלוס" משודרים גם ללקוחות "סלקום tv". החל מחודש יוני 2017 הערוצים ״ויוה״ ו״ויוה פלוס״ משודרים גם ללקוחות פרטנר tv החל מחודש מאי 2023 ערוץ ויוה וויוה פלוס זמינים גם בשירות הסטרימינג FreeTV. ב-1 באפריל 2024 ערוץ "ויוה פלוס" שינה את שמו ל"ויוה איסטנבול". ערוץ המשדר 24/7 דרמות טורקיות איכותיות ומצליחות. הערוץ משודר ב: ב-HOT ו-NEXT TV באפיק 28, ב-YES ו-+STING באפיק 36, ב-פרטנר TV באפיק 42, ב-סלקום tv באפיק 37, וב-FreeTV. לערוץ מתלווה ספריית VOD עם דרמות טורקיות אהובות ומצליחות. דרמות טורקיות חדשות כל הזמן. ספריית VOD "ויוה איסטנבול" זמינה בתוספת תשלום ללקוחות HOT, NEXT TV, YES, סלקום tv, ו-STING+. בחברות פרטנר TV ו-FREETV תוכני הערוץ זמינים בשירות ה-VOD ללא תוספת תשלום. החל משנת 2019 עלתה ספריית VOD ייעודית אשר מאפשרת צפייה בכל הסדרות מערוץ ויוה וערוץ ויוה פלוס שבוע/שבועיים לפני השידור בערוץ, וגם סדרות בשידור שבועי/יומי אשר זמין רק בספרייה. החל מ-1 באפריל 2024 ספריית "ויוה לפני כולם" מאפשרת צפייה מוקדמת מכל ערוצי ויוה: איסטנבול, וינטג', פרימיום, טלנובלות השירות מאפשר לצופה לצפות לפני כולם בפרקים של הסדרות שהוא אוהב. כל פרק שעולה לשירות זמין בה למשך שבוע ימים ואז עובר לספריית הערוץ. ספריית ה-VOD "ויוה לפני כולם" זמינה בתוספת תשלום ללקוחות HOT, YES, סלקום tv, NEXT TV, ו-STING+. החל מ-1 באפריל 2024 עלתה ספריית ה- VOD "ויוה בינג'" ספרייה של הדרמות והסדרות המדוברות מכל העולם. לצפייה מתי ומכל הפרקים בבינג'. ספריית ה-VOD "ויוה בינג'" זמינה בתוספת תשלום ללקוחות YES ו-סלקום tv. ב-12 באפריל 2020 עלה ערוץ נוסף "ויוה וינטג'" המשדר טלנובלות נוסטלגיות ששודרו בעבר בערוצי ויוה. הערוץ זמין לצפייה ב-HOT ו-NEXT TV באפיק 95, ב-YES וב-+STING באפיק 37 ובעבר באפיק 22, בפרטנר TV באפיק 35, ובסלקום tv באפיק 39. לערוץ מתלווה ספריית VOD "ויוה וינטג" שמציג עולם של נוסטלגיה והזדמנות לחוות מחדש את הסדרות והטלנובלות האהובות מהעבר. ספריית ה-VOD "ויוה וינטג'" זמינה בתוספת תשלום ללקוחות HOT, NEXT TV, YES, סלקום tv, פרטנר TV ו-STING+. ב-27 ביולי 2021 עלה ערוץ נוסף "ויוה פרימיום" המשדר טלנובלות מכל העולם כגון; טורקיה, איטליה, קולומביה, פורטוגזית, ארגנטינה ועוד. הערוץ זמין ב-HOT ו-NEXT TV באפיק 94, ב-YES, +STING, וב-פרטנר TV באפיק 34, ובסלקום tv באפיק 38. לערוץ מתלווה ספריית VOD עם הדרמות הכי מסעירות, מרגשות ומדוברות מרחבי העולם: ספרד, ברזיל, ארגנטינה קוריאה, איטליה וטורקיה ספריית ה-VOD "ויוה פרימיום" זמינה בתוספת תשלום ללקוחות HOT, NEXT TV, YES, סלקום tv, פרטנר TV ו-STING+. להלן, רשימת הטלנובלות שיש עליהן ערך בוויקיפדיה העברית. סמליל הערוץ בשנים 1999–2010 סמליל "ויוה פלטינה", ערוץ ששידר בסופי שבוע בלבד והוחלף על ידי "ויוה פלוס" ב-2011 סמליל הערוץ בשנים 2010-2024 סמליל ערוץ "ויוה פלוס" בשנים 2011-2024 הערוץ הים תיכוני ערוץ הדרמות הטורקיות + אתר האינטרנט הרשמי של ויוה אביבה קרול, ‏העתונים משקיעים בסבונים, באתר גלובס, 6 באפריל 2000 בלוג ויוה - יוני, באתר וואלה, 6 ביוני 2013 ויוה‏, בלוג ויוה - ספטמבר, באתר וואלה, 1 בספטמבר 2014 ויוה‏, בלוג ויוה - יולי, באתר וואלה, 2 ביולי 2015